APSTIPRINĀTS

Sabiedrisko pakalpojumu sniedzēju

iepirkumu komisijas

2021. gada 10.septembra sēdē

Protokols Nr. 21/5-20.1

**Cenu aptaujas**

“Sagādes un transporta iecirkņa ēkas remonts, Talsu ielā 69, Ventspils”

NOLIKUMS

**Identifikācijas Nr. VS 2021/20**

**Ventspils, 2021**

1. **Iepirkuma procedūra un identifikācijas numurs**
	1. Iepirkuma procedūra – cenu aptauja saskaņā ar Ventspils pilsētas domes 2020.gada 13.marta lēmuma Nr.28 2.3.punktu (turpmāk – Iepirkums), piemērojot Iepirkumu uzraudzības biroja vadlīnijās sabiedrisko pakalpojumu sniedzējiem (turpmāk – Vadlīnijas) noteikto kārtību par iepirkumu dokumentu sagatavošanu un piedāvājumu izvērtēšanu.
	2. Iepirkuma identifikācijas numurs - Nr. VS 2021/20.
2. **Pasūtītājs:**

**Pašvaldības SIA “Ventspils siltums”**, Talsu iela 84, Ventspils, LV-3602, reģistrācijas Nr.40003007655.

1. **Kontaktpersonas:**
	1. Pasūtītāja kontaktpersona par nolikumu – Māris Reinbergs, tālr. 63602200, 29338975, fakss 63602210, e-pasta adrese: maris.reinbergs@ventspils.lv.
2. **Iepirkuma organizācija**
	1. Iepirkumu organizē Pasūtītājs. Iepirkuma nolikuma apstiprināšanu, pretendentu atlasi un piedāvājumu vērtēšanu nodrošina PSIA “ŪDEKA” izveidota Sabiedrisko pakalpojumu sniedzēju iepirkumu komisija (turpmāk – Iepirkumu komisija) atbilstoši Sabiedrisko pakalpojumu sniedzēju iepirkumu likuma 1.panta 5.daļas b) apakšpunktam.
	2. Iepirkuma procedūras dokumentu (turpmāk-Iepirkuma dokumenti) sastāvā ietilpst šīs Iepirkuma nolikums (turpmāk-Nolikums) ar šādiem pielikumiem, kuri ir tā neatņemama sastāvdaļa:
		1. Pretendenta pieteikuma-Finanšu piedāvājuma veidlapa (pielikums Nr.1);
		2. Tehniskās specifikācijas (pielikums Nr.2);
		3. Pakalpojuma līguma projekts (pielikums Nr.3)
	3. **Ieinteresētais piegādātājs** - Piegādātājs, kas saņēmis Iepirkuma dokumentus.
	4. **Piegādātājs** ir fiziska persona, juridiska persona, personālsabiedrība vai personu apvienība, kas attiecīgi piedāvā tirgū sniegt pakalpojumus.
	5. **Pretendents** ir Piegādātājs, kurš ir iesniedzis piedāvājumu iepirkumā “Sagādes un transporta iecirkņa ēkas remonts, Talsu ielā 69, Ventspils” (id. nr. VS 2021/20) (turpmāk – Iepirkums).
	6. Pasūtītājs nodrošina brīvu un tiešu elektronisku pieeju Iepirkuma dokumentiem, skaidrojumiem, papildinājumiem un atbildēm uz uzdotajiem jautājumiem (ja tādi tiks uzdoti) Pasūtītāja mājas lapā http://www.ventspilssiltums.lv/lv/iepirkumi, kā arī pēc pretendenta lūguma Iepirkuma dokumentus nosūtīs uz e-pastu. Pasūtītājs Iepirkuma dokumentus nosūtīs 2 (divu) darbdienu laikā no pieprasījuma saņemšanas.
	7. Jautājumi, kas saistīti ar Iepirkuma priekšmetu, iesniedzami rakstveidā uz e-pastu: maris.reinbergs@ventspils.lv. Ja piegādātājs ir laikus pieprasījis papildu informāciju par Iepirkuma dokumentos iekļautajām prasībām, Pasūtītājs atbildi sniedz trīs darba dienu laikā, bet ne vēlāk kā četras dienas pirms piedāvājumu iesniegšanas termiņa beigām.
	8. Saziņa starp Pasūtītāju un ieinteresētajiem piegādātājiem Iepirkuma ietvaros notiek latviešu valodā rakstveidā pa pastu, faksu, e-pastu, pievienojot skenētu dokumentu.
	9. Saziņas dokumentā ietver Iepirkuma nosaukumu un tā identifikācijas numuru.
	10. Ieinteresētajam piegādātājam ir pienākums sekot līdzi publicētajai informācijai un ievērtēt to savā piedāvājumā. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kam ir nodrošināta brīva un tieša elektroniskā pieeja.
3. **Iepirkuma priekšmets**
	1. Iepirkuma priekšmets – Sagādes un transporta iecirkņa ēkas remonts, Talsu ielā 69, Ventspils, saskaņā ar Iepirkuma Nolikuma 2.pielikuma prasībām.
	2. Iepirkuma priekšmets nav sadalīts daļās. Pretendents var iesniegt piedāvājumu tikai par visu iepirkuma priekšmetu kopā.
	3. Iepirkuma līguma (turpmāk tekstā – Līgums) izpildes termiņš – 60 kalendāro dienu laikā no līguma parakstīšanas brīža.
	4. Pretendenti var iesniegt tikai vienu piedāvājumu vienā variantā. Pretendenti, kas iesniegs piedāvājumu vairākos variantos, tiks izslēgti no tālākās dalības Iepirkuma procedūras.
4. **Piedāvājuma iesniegšana un noformēšana**
	1. Piedāvājumu var iesniegt personīgi vai nosūtīt pa pastu ar piegādi un iesniegšanu **līdz 2021.gada 24.septembrim plkst.12.00**, PSIA “Ventspils siltums”, Talsu ielā 84, Ventspilī. Piedāvājums iesniedzams personīgi PSIA “Ventspils siltums” kontaktpersonai Mārim Reinbergam (16.kabinets) vai sekretārei (4.kabinets) uzņēmuma administrācijas ēkas 2.stāvā darba dienās no plkst. 9.00 – 12.00 un no plkst. 13.00 – 16.30, piektdienās līdz plkst.15.30. Pasta sūtījumam jābūt saņemtam šajā punktā norādītajā adresē līdz šajā punktā norādītā piedāvājumu iesniegšanas termiņa beigām. Pēc piedāvājumu iesniegšanas termiņa beigām iesniegtie piedāvājumi neatvērtā veidā tiks izsniegti vai nosūtīti pa pastu atpakaļ attiecīgajam pretendentam.
	2. Piedāvājums jāsagatavo latviešu valodā. Ja Pretendents piedāvājumā iekļauj dokumentus un aprakstus svešvalodā, tiem jāpievieno Pretendenta apliecināts tulkojums latviešu valodā. Ja oriģinālā dokumenta teksts atšķiras no šā dokumenta tulkojuma teksta latviešu valodā, tad par pamatu tiks ņemts šā dokumenta tulkojums latviešu valodā.
	3. Piedāvājums jāiesniedz divos eksemplāros:

1) viens piedāvājuma dokumentu oriģināls ar norādi “Oriģināls”;

2) viena piedāvājuma dokumentu kopija ar norādi “Kopija”.

Ja piedāvājuma kopija atšķirsies no piedāvājuma oriģināla, Iepirkumu komisija ņems vērā piedāvājuma oriģinālu.

* 1. Piedāvājums jāiesniedz slēgtā (aizlīmētā) iepakojumā (aploksnē), kurā ievieto piedāvājuma oriģinālu un kopiju. Uz aploksnes jābūt šādām norādēm:

*Pašvaldības SIA “Ventspils siltums”, Talsu ielā 84, Ventspilī, LV-3602*

***Piedāvājums iepirkumam***

***“Sagādes un transporta iecirkņa ēkas remonts, Talsu ielā 69, Ventspils”***

***(id.nr. VS 2021/20)***

*Neatvērt līdz 2021.gada 24.septembrim plkst.13.00*

*Pretendenta nosaukums, pasta adrese,*

*kontaktpersona, tālrunis, e-pasta adrese, faksa numurs*

* 1. Piedāvājumam jābūt cauršūtam vai caurauklotam ar sanumurētām lapām un ar uzlīmi, kas noformēts atbilstoši Ministru kabineta 2018.gada 4.septembra noteikumu Nr. 558 “Dokumentu izstrādāšanas un noformēšanas kārtība” prasībām.
	2. Uz piedāvājuma titullapas jābūt šādām norādēm:
		1. Piedāvājums Iepirkumam “Sagādes un transporta iecirkņa ēkas remonts, Talsu ielā 69, Ventspils” (id.nr. VS 2021/20).
		2. Pretendenta nosaukums, reģistrācijas numurs, adrese, tālruņa un faksa numurs.
	3. Aiz titullapas jābūt piedāvājuma satura rādītājam, aiz kura seko visi pārējie piedāvājumā iekļautie dokumenti.
	4. Visiem iesniegtajiem piedāvājuma dokumentiem jābūt parakstītiem. Pretendenta pieteikumu dalībai Iepirkuma procedūrā, finanšu piedāvājumu, tehnisko piedāvājumu un pieredzes apliecinājuma dokumentus paraksta persona ar tiesībām pārstāvēt Pretendentu vai tās pilnvarots pārstāvis. Ja dokumentus paraksta Pretendenta pilnvarota persona, Pretendenta piedāvājuma dokumentiem jāpievieno attiecīga pilnvara (oriģināls) vai pilnvaras apliecināta kopija.
	5. Pretendents noformē dokumentu tulkojumus atbilstoši 2000.gada 22.augusta Ministru kabineta noteikumu Nr.291 “Kārtība, kādā apliecināmi dokumentu tulkojumi valsts valodā”, bet dokumentu kopijas atbilstoši Ministru kabineta 2018.gada 4.septembra noteikumu Nr. 558 “Dokumentu izstrādāšanas un noformēšanas kārtība” prasībām.
	6. Pretendents jebkurā laikā līdz piedāvājuma iesniegšanas termiņa beigām var atsaukt vai grozīt savu piedāvājumu. Paziņojums par izmaiņām sagatavojams, aizzīmogojams, marķējams un nosūtams tāpat kā piedāvājuma oriģināls, ar norādi, ka tās ir sākotnējā piedāvājuma izmaiņas. Piedāvājuma grozījumu gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis. Piedāvājuma atsaukšana izslēdz tālāku piedāvājuma līdzdalību Iepirkumā.
	7. Iesniegtie piedāvājumi ir Pasūtītāja īpašums un netiek atdoti atpakaļ Pretendentiem.
	8. Pretendents sedz visus izdevumus, kas saistīti ar Piedāvājuma sagatavošanu un iesniegšanu. Pasūtītājs nav atbildīgs, nesedz un nekompensē šos izdevumus neatkarīgi no Iepirkuma norises un iznākuma.
1. **Dalības nosacījumi Iepirkumā**

| **Nr.p.k.** | **Prasības pretendentiem** | **Iesniedzamie dokumenti** |
| --- | --- | --- |
| *1* | *2* | *3* |

|  |  |  |
| --- | --- | --- |
| 7.1. | Dalība Iepirkumā ir brīvi pieejama jebkurai fiziskai vai juridiskai personai, šādu personu apvienība jebkurā to kombinācijā, kas piedāvā veikt Iepirkuma dokumentos paredzēto pakalpojumu sniegšanu un uz to neattiecas zemāk minētie pretendentu izslēgšanas nosacījumi:- ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;- ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma procedūras dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, un uz ko neattiecas iepriekš minētie pretendentu izslēgšanas nosacījumi. | Pasūtītājs patstāvīgi nodrošina 7.1.punkta minētas prasības pārbaudi attiecībā uz Latvijā reģistrētu personu.Gadījumā, ja Pretendents atbilst 7.1.(1) apakšpunktā minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz pierādījumus uzticamības nodrošināšanai saskaņā ar Vadlīniju 6.4.2. punktā noteikto. |
| 7.2. | Uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība nedrīkst būt attiecināmi Starptautisko un Latvijas Republika noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē Līguma izpildi. | Pasūtītājs pārbauda 7.2. punktā minēto izslēgšanas nosacījumu esamību saskaņā ar Starptautisko un Latvijas Republikas nacionālo sankciju likuma 11.1 panta trešajā un ceturtajā daļā noteikto sekojošās datu bāzēs: <http://sankcijas.kd.gov.lv/>; <https://www.sanctionsmap.eu/#/main> un <https://sanctionssearch.ofac.treas.gov/>. Ja uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai uz personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā. |

1. **Pretendentu kvalifikācijas prasības un iesniedzamie dokumenti:**

| **Nr.p.k.** | **Prasības pretendentiem** | **Iesniedzamie**  **dokumenti** |
| --- | --- | --- |
| *1* | *2* | *3* |
| 8.1. | Pretendenta pieteikums par piedalīšanos Iepirkumā, piekrītot Iepirkuma dokumentu prasībām. | Pretendenta pieteikums dalībai Iepirkumā atbilstoši 1.pielikumam. |
| 8.2. | Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | Pretendenta pārstāvja, kas parakstījis piedāvājuma dokumentus, pārstāvības tiesības, Iepirkumu komisija pārbaudīs publiskajās datubāzēs. Ja Pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija, kuru paraksta Pretendenta pārstāvis (-ji) ar pārstāvības tiesībām. |
| 8.3. | Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī personas, uz kuru iespējām Pretendents balstās, normatīvajos tiesību aktos noteiktajos gadījumos ir reģistrēti komercreģistrā. Ja Pretendents ir fiziskā persona, tad tam jābūt reģistrētam kā saimnieciskās darbības veicējam vai komersantam. | Par Nolikuma 8.3.punktā minēto prasību izpildi par Latvijā reģistrētu pretendentu Iepirkumu komisija pārbaudīs publiskajās datubāzēs.Piegādātāju apvienībai jāiesniedz visu piegādātāju apvienības dalībnieku parakstīts apliecinājums, ka uzvaras gadījumā līdz Iepirkumu līguma noslēgšanai piegādātāju apvienība pēc savas izvēles izveidos juridisku apvienību, reģistrējot to normatīvajos aktos noteiktajā kārtībā LR Uzņēmumu reģistrā vai noslēgs sabiedrības līgumu, vienojoties par apvienības dalībnieku atbildības sadalījumu. Apliecinājums nav jāiesniedz, ja Pretendents vai personu apvienība jau ir reģistrēta Latvijas Republikas Komercreģistrā vai Valsts ieņēmumu dienestā normatīvajos aktos paredzētajā kārtībā. |
| 8.4. | Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība), apakšuzņēmējs, kura veicamo darbu vai sniedzamo pakalpojumu vērtība ir vismaz 10 procenti no kopējās līguma vērtības, kas veiks darbus, kuru veikšanai nepieciešama reģistrācija LR Būvkomersantu reģistrā vai Personas (t.sk. apakšuzņēmēji), uz kuru iespējām Pretendents balstās, kas veiks darbus, kuru veikšanai nepieciešama reģistrācija LR Būvkomersantu reģistrā, ir reģistrētas LR Būvkomersantu reģistrā.  | *Par šajā punktā norādītā Pretendenta reģistrāciju LR Būvkomersantu reģistrā Pasūtītājs pārliecinās LR Būvkomersantu reģistra mājaslapā internetā pieejamā datu bāzē* [*www.bis.gov.lv*](http://www.bis.gov.lv)*.* |
| 8.5 | Pretendenta piedāvātajam būvdarbu vadītājam ir spēkā esošs būvprakses sertifikāts ēku būvdarbu vadīšana. | Informācija par piedāvāto būvdarbu vadītāju, norādot vārdu, uzvārdu un sertifikātā numuru.*Par šajā punktā norādīto speciālistu piešķirtajiem sertifikātiem Pasūtītājs pārliecinās LR Būvkomersantu reģistra mājaslapā internetā pieejamā datu bāzē* [*www.bis.gov.lv*](http://www.bis.gov.lv)*.* |
| 8.6. | Pretendents pēdējo 5 gadu laikā (2016, 2017, 2018., 2019., 2020. un 2021.gadā līdz piedāvājuma iesniegšanas dienai) ir sekmīgi īstenojis Iepirkuma priekšmetam līdzīgus darbus: 1) vismaz 1 objektā telpu remonta darbi (ne mazāk kā 30m2);2) vismaz 1 objektā jumta ar mīksto segumu (bitumena ruļļmateriāls) nomaiņas darbus (ne mazāk kā 25m2). Pirmajā un otrajā apakšpunktā minētie darbi var būt veikti vienā un tajā pašā objektā.Jaundibinātiem uzņēmumiem / uzņēmumiem, kas tirgū darbojas mazāk par trīs gadiem, informācija jāiesniedz par visu darbības periodu.Uz piedāvājuma iesniegšanas dienu būvdarbiem ir jābūt pilnībā pabeigtiem. | Apliecinājums par pieredzi, pievienot vismaz 2 (divas) (ja vienā objektā tad vismaz 1 (vienu)) pozitīvas Pasūtītāja atsauksmes informācijai, kas apliecina Pretendenta atbilstību punkta 8.6. prasībām. Pretendents var apliecināt atbilstību arī ar citiem dokumentiem. Iesniegtajos dokumentos jābūt norādītai visai nepieciešamajai informācijai, kas apliecina Pretendenta kvalifikācijas atbilstību Nolikuma 8.6.punkta prasībām.Jaundibinātiem uzņēmumiem / uzņēmumiem, kas tirgū darbojas mazāk par trīs gadiem, informācija jāiesniedz par visu darbības periodu.*Apliecinājumā jābūt norādītam objekta nosaukumam, līguma izpildes periodam, atrašanās vietai, veikto darbu aprakstam, pasūtītāja nosaukumam un pasūtītāja kontaktpersonai.* |
| 8.7 | Pretendents darbu veikšanai var piesaistīt apakšuzņēmējus un balstīties uz apakšuzņēmēju un citu personu (Persona, uz kuras iespējām Pretendents balstās) iespējām, lai apliecinātu, ka Pretendenta kvalifikācija atbilst Pretendenta kvalifikācijas prasībām. Šādā gadījumā Pretendents pierāda, ka viņa rīcībā būs nepieciešamie resursi. | Apakšuzņēmējiem/Personām, uz kuru iespējām Pretendents balstās, nododamo darbu saraksts.Pretendents savā piedāvājumā norāda visus tos apakšuzņēmējus, kuru veicamo darbu vai sniedzamo pakalpojumu vērtība ir 10 procenti no kopējās iepirkuma līguma vērtības vai lielāka. Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķiroša ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķiroša ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējāPretendents ir tiesīgs nodot apakšuzņēmējiem veicamos darbus Pretendenta izvēlētajā apjomā, vienlaikus kā ģenerāluzņēmējs saglabājot atbildību par šo darbu izpildi attiecībā pret Pasūtītāju un pierādot, ka Pretendentam būs pieejami apakšuzņēmēju resursi. |
| 8.8 | Pretendenta rīcībā uz līguma noslēgšanas brīdi jābūt atbildīgam sertificētam darbu vadītājam ēku būvdarbu vadīšanā, kurš iepriekšējo 5 gadu laikā (2016, 2017, 2018., 2019., 2020. un 2021.gadā līdz piedāvājuma iesniegšanas dienai) ir sekmīgi īstenojis Iepirkuma priekšmetam līdzīgus darbus: 1) vismaz 1 objektā telpu remonta darbi (ne mazāk kā 30m2);2) vismaz 1 objektā jumta ar mīksto segumu (bitumena ruļļmateriāls) nomaiņas darbus (ne mazāk kā 25m2). Pirmajā un otrajā apakšpunktā minētie darbi var būt veikti vienā un tajā pašā objektā. | 1. Atbildīgajam būvdarbu vadītājam jābūt reģistrētam Būvkomersantu reģistrā kā Pretendenta līgumdarbiniekam vai jāiesniedz savstarpēja vienošanās vai līgums par darbu konkrētā iepirkuma, līdz Būvdarbu līguma noslēgšanai viņš tiks piereģistrēts Būvkomersantu reģistrā kā Pretendenta līgumdarbinieks.
2. Apliecinājums, ka Atbildīgajam būvdarbu vadītājam ir atbilstoša pieredze, pievienojot sarakstu ar veiktajiem darbiem.
3. Atbildīgā būvdarbu vadītāja rakstisks apliecinājums par gatavību veikt piedāvājumā minētos darbus.
 |

1. **Finanšu piedāvājums un iesniedzamie dokumenti**

| **Nr.p.k.** | **Prasības pretendentiem** | **Iesniedzamie dokumenti** |
| --- | --- | --- |
| *1* | *2* | *3* |
| 9.1. | Pretendentam jāiesniedz remonta darbu izmaksu aprēķins  | Pilnībā aizpildīti būvdarbu apjomi – tāmes formas (pielikums Nr.2.1.-2.3.). Būvdarbu izmaksas jāaprēķina atbilstoši Nolikumā un tā pielikumos norādītajām prasībām.Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Iepirkumu komisija ņems vērā tikai 2 (divas) zīmes aiz komata. Pretendentam jāaizpilda visas pozīcijas. Ja kādā pozīcijā pretendents norāda cenu “0” (nulle), attiecīgajā rindā jāsniedz paskaidrojums, kādu iemeslu dēļ izmaksas ir “0” (nulle).Jebkuram remonta darbu izmaksu tāmēs norādītajām būvmateriālam, būvizstrādājumam un iekārtām var piedāvāt ekvivalentu. Ekvivalents nozīmē, ka cita ražotāja izstrādājumiem ir jābūt funkcionāli un pēc kvalitātes ekvivalentiem projektā norādītajiem. Materiāli jānorāda precīzi pretendenta piedāvātie, nevis atstājot Pasūtītāja tekstu ar atzīmi “vai ekvivalents”. Informācijai jābūt tik detalizētai, lai varētu izvērtēt, vai piedāvātais materiāls tiešām ir ekvivalents, ekvivalences pierādīšana ir Pretendenta, nevis Pasūtītāja pienākums. |

1. **Piedāvājumu izvērtēšana**
	1. Piedāvājumu atvēršanas sanāksme notiks **2021.gada 24.septembrī plkst.13.00** Ventspils pilsētas domē Jūras ielā 36, 2.stāvā. 3 (triju) darbdienu laikā pēc attiecīga pretendenta pieprasījuma Pasūtītājs nodrošina piedāvājumu atvēršanas sanāksmes protokola izsniegšanu.
	2. Pēc piedāvājumu atvēršanas Iepirkumu komisija slēgtās sēdēs veic piedāvājumu izvērtēšanu.
	3. Iepirkumu komisija pārbauda, vai Pretendenta Pieteikums dalībai Iepirkumā atbilst Iepirkuma dokumentos noteiktajām prasībām. Iepirkumu komisija pārbauda Pretendentu atbilstību Pretendenta kvalifikācijas prasībām. Ja Iepirkuma komisija konstatē, ka Pretendenta kvalifikācijas dokumentos ietvertā informācija ir neskaidra vai nepilnīga, tā pieprasa, lai Pretendents vai kompetentā institūcija izskaidro vai papildina šajos dokumentos ietverto informāciju.
	4. Pretendenta piedāvājums tiek noraidīts, ja Pretendents:
		1. neatbilst Iepirkuma dokumentos noteiktajiem nosacījumiem Pretendenta dalībai Iepirkumā vai
		2. nav iesniedzis Pretendenta Kvalifikācijas dokumentus vai neatbilst Pretendenta Kvalifikācijas prasībām, vai
		3. Pretendenta Finanšu piedāvājums neatbilst Iepirkuma dokumentos noteiktajām prasībām vai
		4. ir sniedzis nepatiesu informāciju Kvalifikācijas novērtēšanai.
	5. Iepirkumu komisija pārbauda pretendenta atbilstību Iepirkuma dokumentos noteiktajām prasībām. Ja pretendents nav iesniedzis visus nepieciešamos dokumentus, Iepirkumu komisija var lūgt precizēt piedāvājumu.
	6. Sākumā tiek pārbaudīts visu pretendentu finanšu piedāvājumi, t.sk. aritmētiskās kļūdas, un pēc tam atbilstību kvalifikācijas prasībām pārbauda tikai pretendentam ar piedāvāto zemāko cenu. Pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija.
	7. Piedāvājumi, kuri neatbilst Iepirkuma dokumentos noteiktajām noformējuma prasībām, var tikt noraidīti, ja to neatbilstība Iepirkuma dokumentos noteiktajām noformējuma prasībām ir būtiska un ietekmē Pretendentu piedāvājumu vērtēšanu.
	8. Piedāvājumu vērtēšanas laikā Iepirkumu komisija pārbauda, vai finanšu piedāvājumā nav aritmētisku kļūdu. Ja Iepirkumu komisija finanšu piedāvājumā konstatē aritmētiskas kļūdas, tā šīs kļūdas izlabo.
	9. Par visiem aritmētisko kļūdu labojumiem Iepirkumu komisija paziņo pretendentam, kura finanšu piedāvājumā labojumi izdarīti. Vērtējot finanšu piedāvājumu, kurā bijušas aritmētiskās kļūdas, Iepirkuma komisija ņem vērā tikai iepriekš noteiktajā kārtībā labotās kļūdas.
	10. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija pieprasa iesniegt 10 dienas pēc pieprasījuma nosūtīšanas dienas pierādījumu iesniegšanai, par to, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu nebija nodokļu parādu, kas pārsniedz 150 euro.. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Pasūtītājs rīkojas saskaņā ar Nolikuma 10.14. punktā noteikto. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības Iepirkuma procedūrā.
	11. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pārbauda publiski pieejamajās datu bāzēs un/vai elektronisko iepirkumu sistēmā vai Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Iepirkumu komisija pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības Iepirkuma procedūrā.
	12. Kompetento institūciju izsniegtās izziņas un citus dokumentus, ko izsniedz Latvijas institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	13. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Ja Pasūtītājs ir ieguvis informāciju šādā veidā, bet Pasūtītāja iegūtā informācija neatbilst faktiskajai situācijai, attiecīgais Pretendents ir tiesīgs iesniegt izziņu vai citu dokumentu par attiecīgo faktu. Pasūtītājs nodrošina Pretendentam šādu iespēju, savlaicīgi paziņojot par iepriekš minētajos avotos iegūto informāciju.
	14. Iepirkumu komisija pārbauda un izslēdz Pretendentu no dalības iepirkuma procedūrā, ja uz Pretendentu vai uz Pretendenta norādīto personu, uz kuras iespējām balstās Pretendents, vai uz personālsabiedrības biedru, ja Pretendents ir personālsabiedrība, ir attiecināmi Starptautisko un Latvijas Republikas nacionālo sankciju likuma 11.1 panta izslēgšanas nosacījumi:
		1. Pasūtītājs pārbauda Starptautisko un Latvijas Republikas nacionālo sankciju likuma 11.1 panta izslēgšanas nosacījumu neesamību saskaņā ar 11.1 panta trešajā un ceturtajā daļā noteikto un sekojošās datu bāzēs: <http://sankcijas.fid.gov.lv/>; <https://www.sanctionsmap.eu/#/main> un <https://sanctionssearch.ofac.treas.gov/>.
		2. Ziņas par Latvijas Republikā reģistrētu pretendentu Komisija iegūst no Latvijas Republikas Uzņēmumu reģistra normatīvajos aktos noteiktajā kārtībā. Ja par Pretendenta patiesā labuma guvējiem šāda informācija nav pieejama publiskās datu bāzēs, Pretendents iesniedz apliecinājumu par Pretendenta patieso labuma guvēju.
		3. Ārvalstī reģistrēts Pretendents, kuram būtu piešķiramas līguma slēgšanas tiesības, iesniedz attiecīgās ārvalsts kompetentās institūcijas izziņu, kurā norādītas šajā punktā paredzētajai pārbaudei nepieciešamās ziņas par Pretendentu, tai skaitā ziņas par Pretendenta patieso labuma guvēju. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
		4. Gadījumā, ja tiks konstatēts, ka uz Pretendentu attiecas iepriekš minētās sankcijas, Komisija vērtēs to ietekmi uz iepirkuma līguma izpildi.
		5. Komisijai ir tiesības pieprasīt Pretendentam iesniegt aktuālu informāciju par subjektiem, par kuriem veicama pārbaude un apliecināt iepriekš iesniegta vai izdota dokumenta atbilstību pašreizējai situācijai. Pretendentam ir jāiesniedz pieprasītā informācija 10 dienu laikā (*Komisija var noteikt garāku termiņu)* no pieprasījuma nosūtīšanas dienas. Ja pieprasītā informācija netiek iesniegta Komisijas noteiktajā termiņā, Pretendents tiek izslēgts no dalības iepirkumā.
		6. Ja uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbības, kas saistītas ar filiāli, vai uz personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskās finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas iepirkumā.
	15. **Piedāvājuma izvēles kritērijs - saimnieciski visizdevīgākais piedāvājums - piedāvājums ar viszemāko cenu, no piedāvājumiem, kas atbilst Iepirkuma dokumentos noteiktajām prasībām.**
	16. Vērtējot piedāvājumu, Iepirkuma komisija ņem vērā piedāvājumā norādīto[[1]](#footnote-1) kopējo līgumcenu bez PVN.
	17. Pasūtītājs ir tiesīgs pārtraukt Iepirkumu līdz Līguma noslēgšanai, ja tam ir objektīvs pamatojums.
2. **Līguma slēgšana**
	1. Par pamatu līguma sagatavošanai un noslēgšanai tiks izmantots pievienotais iepirkuma līguma projekts (3.pielikums). Līguma projekta nosacījumi ir Pretendentam saistoši.
	2. Pasūtītājs ir tiesīgs nenoslēgt Līgumu un pārtraukt Iepirkumu, ja tam ir objektīvs pamatojums, tostarp, bet ne tikai, ja pretendentu piedāvātā līgumcena pārsniedz Pasūtītāja finanšu iespējas, ja tehnisku iemeslu dēļ ir nepieciešams veikt būtiskas izmaiņas Iepirkuma dokumentācijā u.c.
	3. Ja tiks pieņemts lēmums Līguma slēgšanas tiesības piešķirt personu apvienībai, tad 10 (desmit) darba dienu laikā no rezultātu saņemšanas personu apvienībai normatīvajos aktos noteiktā kārtībā jāreģistrē juridiska apvienība LR Uzņēmumu reģistrā, par to rakstiski informējot Pasūtītāju, vai normatīvajos aktos noteiktā kārtībā jānoslēdz sabiedrības līgums, un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.

Pašvaldības SIA “Ventspils siltums”

Valdes priekšsēdētājs A.Uzaris

**Sagatavoja:**

Pašvaldības SIA “Ventspils siltums”

Sagādes un transporta iecirkņa vadītājs M.Reinbergs

1.pielikums

Iepirkuma “Sagādes un transporta iecirkņa ēkas remonts, Talsu ielā 69, Ventspils”

 Identifikācijas Nr. VS 2021/20 nolikumam

**PRETENDENTA PIETEIKUMS**

2021.gada \_\_\_\_ .\_\_\_\_\_\_\_\_\_\_\_\_

|  |  |
| --- | --- |
| Iepirkumam: | “Sagādes un transporta iecirkņa ēkas remonts, Talsu ielā 69, Ventspils” |
| Identifikācijas Nr. | VS 2021/20 |
| Pasūtītājs:  | Pašvaldības SIA “Ventspils siltums”, reģ.Nr.40003007655Juridiskā adrese – Talsu iela 84, Ventspils, LV-3602, tālr.63602200, fakss 63602210  |
| Pretendents: |  |
| Reģistrācijas Nr.: |  |
| Juridiskā adrese: |  |
| Kontaktpersona: |  |
|  | /vārds, uzvārds, ieņemamais amats, tālruņa numurs, faksa numurs, e-pasta adrese/ |
|  |  |
| Pretendents atbilst □ mazā\* vai □ vidējā\*\* (atbilstošo atzīmēt) uzņēmuma statusam. |

\*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

\*\*Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

**Piedāvājam telpu remontu Talsu ielā 69, Ventspils, veikt par šādu līgumcenu:**

|  |  |  |  |  |
| --- | --- | --- | --- | --- |
| **Darbu nosaukums** | **Mērv.** | **Daudzums** | **Cena,** EUR (bez PVN) | **Kopā,** EUR (bez PVN) |
| Telpu remonts | gab. | 1 |  |  |
| **Līgumcena** |  |  |  |  |

Nepieciešams avanss \_\_\_\_\_\_\_ EUR bez PVN (avansa pieprasījuma apmērs nedrīkst pārsniegt 20% no līgumcenas)

1. Ar šo apliecinām, ka esam iepazinušies ar Iepirkuma dokumentiem, ieskaitot Iepirkuma līguma projekta noteikumus, mums nav pretenziju par prasībām, atzīstam prasības par pamatotām.
2. Apliecinām piedāvājuma atbilstību Tehniskās specifikācijas prasībām.
3. Norādītā līgumcena ietver visas Līguma darbības laikā ar remontu saistītās izmaksas, t.sk., nodokļus, kā arī iespējamos sadārdzinājumus u.c. riskus, atbilstoši Nolikumam un tā pielikumiem, un uzņemas garantijas saistību izpildi. Apliecinām, ka būvdarbus veiksim \_\_\_\_\_\_\_\_ kalendārās dienas (*ne vairāk kā 60 kalendārās dienas*) no Līguma noslēgšanas brīža.
4. Apliecinām, ka materiālu, būvizstrādājumu un veikto darbu garantijas termiņš ir \_\_\_ mēneši (*ne mazāk kā 24 mēneši), bet jumta nomaiņas darbiem ir \_\_\_ mēneši (ne mazāk kā 60 mēneši).*
5. Iesniedzot pretendenta pieteikumu, apzināmies un pilnībā uzņemamies visus riskus, atbildību un saistības sakarā ar piedāvājumu.
6. Šis Pieteikums veido mūsu Piedāvājuma daļu.
7. Apliecinām, ka piedāvājuma derīguma termiņš ir 3 mēneši pēc piedāvājuma iesniegšanas beigu termiņa, bet, ja mūsu piedāvājums tiks atzīts par izdevīgāko, līdz iepirkuma līguma noslēgšanas brīdim.
8. Apliecinām, ka piedāvājumā iesniegtā informācija ir patiesa.

|  |
| --- |
|  |
| /personas ar tiesībām pārstāvēt Pretendentu vārds, uzvārds, paraksts, ieņemamais amats/ |

2.pielikums

Iepirkuma “Sagādes un transporta iecirkņa ēkas remonts, Talsu ielā 69, Ventspils”

 Identifikācijas Nr. VS 2021/20 nolikumam

**Tehniskā specifikācija**

**Vispārējās prasības:**

Darbi objektā “Sagādes un transporta iecirkņa ēkas remonts, Talsu ielā 69, Ventspils”, turpmāk – Objekts, veicami, vadoties pēc būvdarbu apjomiem (pielikums Nr.2.1., 2.2., 2.3.), šīm tehniskajām specifikācijām, Pasūtītāja norādījumiem. Pretendents pirms piedāvājuma sagatavošanas, ja vēlas apskatīt objektu, tam jāsazinās ar Pasūtītāja norādīto kontaktpersonu (Tehniskās specifikācijas 7.punkts). Sastādot tāmi, pretendentam jāparedz un jāiekļauj savā piedāvājumā arī palīgdarbu un palīgmateriālu izmaksas, kas nav tieši norādītas darba apjomos, bet, bez kuru izpildes nevar nodrošināt objektam tehniskajās specifikācijās definētas prasības.

Būvdarbi jāveic atbilstoši Latvijas Republikas normatīvo aktu prasībām, būvniecībā pielietojot tikai sertificētus materiālus atbilstoši Eiropas Savienības standartiem un Latvijas Republikas būvnormatīviem, kā arī sertificētu būvmateriālu ražotāju prasībām un montāžas instrukcijām. Par pielietoto materiālu, izpildīto darbu kvalitāti atbild Pretendents. Pretendentam jānodrošina savlaicīga nepieciešamo uzmērījumu un paraugu pārbaužu izpilde. Rezultāti iesniedzami Pasūtītājam. Neatbilstības gadījumā jāveic operatīvi pasākumi noteiktā kvalitātes līmeņa nodrošināšanai. Ja paveikto darbu kvalitāte neatbilst prasībām, Pasūtītājs attiecīgo darbu pieņem, kad Pretendents veicis papildus pasākumus un panācis šī darba kvalitātes atbilstību Pasūtītāja prasībām. Pasūtītājam ir tiesības veikt kontroles pārbaudes un uzmērījumus.

**2. Nosacījumi darba gaitā:**

Būvdarbu izpildes laikā Izpildītājam jāievēro LR būvniecības regulējošo normatīvo dokumentu prasības un Pasūtītāja norādījumi. Darba laikā jāuztur kārtībā darba vieta: telpās smēķēt aizliegts. Darba laikā jāuztur kārtībā kāpņu telpa. Pirms būvdarbu nodošanas – jānomazgā durvis un grīda no netīrumiem, kas radušies būvdarbu izpildes laikā. Par saviem līdzekļiem no Objekta jāizved būvgruži uz utilizācijas vietām. Pēc pirmā Pasūtītāja aizrādījuma nekavējoši jālikvidē trūkumi.

 Veicot būvdarbus jāpielieto tikai sertificēti būvizstrādājumi atbilstoši LR būvnormatīviem un Eiropas Savienības standartiem. Nepieciešamības gadījumā vadīties arī pēc būvizstrādājumu ražotāju prasībām un instrukcijām.

Visus izmantotos materiālus un iekārtas saskaņot ar Pasūtītāju (t.sk. flīzes, laminātu un uzstādāmās durvis).

**3. Prasības nokrāsotām virsmām:**

Nokrāsotām virsmām jābūt nosacīti gludām (pieļaujams neliels virsmas raupjums) ar vienmērīgu krāsas toni un faktūru, ar izteiktām krāsošanas robežām krustojošās krāsošanas plaknēs, bez redzamām pēdām no slīpēšanas instrumentiem. Plaisas, izciļņi, iedobumi, skrāpējumi, krāsas notecējumi vai plankumi nav pieļaujami. Apdares materiālu uzklāšana nav pieļaujama uz netīrām, eļļainām, taukainām, putekļainām, drūpošām virsmām un/vai konstrukcijām.

Visiem apdares materiāliem (grunts, špaktele, krāsa) jābūt savietojamiem savā starpā un atbilstošiem paredzētiem ekspluatācijas apstākļiem. Grunts krāsām jābūt paredzētām apstrādājamām virsmām, jānodrošina laba adhēzija starp apdares virsmu un apdares slāni (-ņiem) (špaktele, krāsa). Špaktelei jābūt labai saķerei ar konstrukciju virsmām, atslāņošanās nav pieļaujama. Krāsām jābūt paredzētām attiecīgajiem ekspluatācijas apstākļiem, t.i. telpām ar nepastāvīgu gaisa temperatūru un augstu relatīvo mitrumu jābūt mitruma izturīgām, vietās ar pastiprināto noslodzi (piem. durvju apmales, grīdas).

**5. Objekta nodošana Pasūtītājam:**

Pasūtītājs pieņem kvalitatīvi izpildītos darbus pēc faktiski paveikta apjoma ar izpildes/segto darbu aktiem, pie attiecīgo darbu pieņemšanas Izpildītājam jāiesniedz objektā pielietotu būvniecības materiālu ekspluatācijas īpašības deklarācijas. Dokumentācijas apjoms pirms darbu uzsākšanas tiek skaņots ar Pasūtītāju. Pēc visu būvdarbu pabeigšanas objekts tiek nodots ar Objekta pieņemšanas-nodošanas aktu, kuru paraksta Pasūtītājs, būvuzņēmējs un atbildīgais būvdarbu vadītājs.

**6. Garantija:**

 Garantijas termiņš materiāliem, būvizstrādājumiem un Izpildītāja veiktajiem būvdarbiem 24 (divdesmit četri) mēneši, bet jumta nomaiņas darbiem ir 60 (sešdesmit) mēneši no pieņemšanas-nodošanas akta parakstīšanas dienas.

**7. Kontaktpersona**:

**Pirms cenu piedāvājuma iesniegšanas ir obligāti jāveic objekta apskate klātienē un nepieciešamais darbu tehniskais raksturojums jāsaskaņo ar sagādes un transporta iecirkņa meistaru Sandiju Dāvidu (tel. 29155226).**

Ražošanas daļas vadītājs Egils Liepiņš

2.1.pielikums

2.2.pielikums

2.3.pielikums

Iepirkuma “Sagādes un transporta iecirkņa ēkas remonts, Talsu ielā 69, Ventspils”

 Identifikācijas Nr. VS 2021/20 nolikumam

**Remonta tāme**

3.pielikums

Iepirkuma “Sagādes un transporta iecirkņa ēkas remonts, Talsu ielā 69, Ventspils”

 Identifikācijas Nr. VS 2021/20 nolikumam

**BŪVDARBU LĪGUMS**

(PROJEKTS)

Pasūtītāja līgumu uzskaites Nr\_\_\_\_\_\_\_\_\_\_\_\_\_ Izpildītāja līgumu uzskaites Nr. \_\_\_\_\_\_\_\_\_

Ventspilī 2021.gada \_\_\_\_\_\_\_\_\_\_\_\_

Pašvaldības SIA “Ventspils siltums”, tās valdes priekšsēdētāja Arņa Uzara personā, kurš rīkojas saskaņā ar statūtiem, turpmāk – Pasūtītājs,

\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_, turpmāk - Izpildītājs, katrs atsevišķi - Līdzēju un kopā Līdzēji, noslēdz sekojoša satura līgumu, turpmāk Līgums:

* + - 1. **Līguma priekšmets**
	1. Pasūtītājs pasūta, bet Izpildītājs apņemas ar saviem darba rīkiem, ierīcēm un darbaspēku organizēt un veikt ar objektu **“Sagādes un transporta iecirkņa ēkas remonts, Talsu ielā 69, Ventspils”**, turpmāk – Objekts, saistītos būvdarbus, turpmāk – Būvdarbi, Līgumā noteiktajā apjomā, kvalitātē un termiņā, saskaņā ar iepirkuma tehniskajām specifikācijām un Izpildītāja iesniegto piedāvājumu.
1. **Darbu izpildes termiņi**
	1. Būvdarbu izpildes termiņš – līdz 2021.gada 1.decembrim
	2. Līguma termiņš var tikt pagarināts, ievērojot Līguma 2.4.punkta un 5.1.punkta apakšpunktu nosacījumus.
	3. Jebkādi grozījumi Būvdarbu izpildes datumā, stājas spēkā tikai pēc tam, kad tiem ir devuši piekrišanu un tos ir parakstījuši Līdzēji.
	4. Pamatots pieprasījums par Būvdarbu izpildes termiņa pagarinājumu Izpildītājam ir jāiesniedz izskatīšanai Pasūtītājam ne vēlāk, kā 5 (piecu) darba dienu laikā, pēc tādu apstākļu, kas varētu aizkavēt Būvdarbu izpildi konstatēšanas. Neizpildot šo nosacījumu, Izpildītājs zaudē tiesības pieprasīt Būvdarbu izpildes termiņa pagarinājumu. Gadījumā, ja Būvdarbu izpildes termiņa kavējumi izveidojušies Izpildītāja darbības vai bezdarbības rezultātā, Pasūtītājs var atteikt pagarināt Būvdarbu izpildes termiņu un ieturēt līgumsodu atbilstoši Līguma 7.3.punktā noteiktajam.
2. **Līgumcena un norēķinu kārtība**
	1. Līgumcena noteikta, pamatojoties uz 2021.gada \_\_.\_\_\_\_\_\_\_\_ PSIA “ŪDEKA” izveidotās “Sabiedrisko pakalpojumu sniedzēju iepirkumu komisija” piedāvājumu vērtēšanas un lēmuma pieņemšanas protokolā Nr.\_\_\_\_ fiksētajiem rezultātiem, saskaņā ar Izpildītāja iesniegto Objekta kopsavilkuma aprēķinu un lokālajām tāmēm, kuras aizpildītas saskaņā ar būvdarbu apjomiem – tāmes formām (pielikums Nr.3), (turpmāk Tāmes) un Izpildītāja pieteikumu - (pielikums Nr.2). Līgumcena (bez PVN) ir EUR *(00 euro, 00 centi)* (turpmāk Līgumcena). *Saskaņā ar “Pievienotās vērtības nodokļa likums” 142. panta nosacījumiem valsts noteikto pievienotās vērtības nodokli valsts budžetā maksā Pasūtītājs.*
	2. Līgumcena ietver Tāmēs norādīto darbu un ar tiem saistīto palīgdarbu izmaksas, materiālu izmaksas, piegāžu un transporta izmaksas, Līgumā paredzētās apdrošināšanas un nodrošinājumu izmaksas (iekļaujamas būvdarbu izmaksu virsizdevumos), lai veiktu Objekta būvdarbus tādā apjomā un kvalitātē, kā to paredz tehniskā specifikācija, Latvijas būvnormatīvi, Vispārīgie būvnoteikumi, Ventspils pilsētas teritorijas izmantošanas un apbūves noteikumi, Latvijas nacionālie standarti, Eiropas Savienības normatīvi un citi spēkā esošie normatīvie un tiesību akti. Darbi, kuri nav ievērtēti Tāmēs, bet ir norādīti Tehniskajā specifikācijā, tiek veikti uz Izpildītāja rēķina.
	3. Izpildītāja Tāmēs norādītie būvfirmas pieskaitījumi ir spēkā visu Līguma darbības periodu.
	4. Būvdarbu apjomi var tikt samazināti/palielināti, ja Būvdarbu gaitā atklājas, ka Tāmēs norādītajā apjomā tos veikt nav nepieciešams, vai arī atklājas darbi, kurus iepriekš paredzēt nebija iespējams un bez kuru veikšanas nav iespējams turpināt Būvdarbus.
	5. Norēķini par izpildītajiem Būvdarbiem notiek pēc faktiskās izpildes, nemainot Pretendenta (Izpildītāja) piedāvātās vienību cenas darbiem, materiāliem, mehānismiem, kā arī piedāvātās laika normas un pieskaitāmās izmaksas.
	6. Apjomu izmaiņu kārtība:
		1. Izpildītājs un Pasūtītājs sastāda aktu par izslēdzamajiem/ieslēdzamajiem apjomiem un Būvdarbu pozīcijām, turpmāk – Izslēdzamo/Ieslēdzamo darbu Akts;
		2. Izpildītājs uz Izslēdzamo/Ieslēdzamo darbu Akta pamata izstrādā tāmi un iesniedz Pasūtītājam;
		3. Pasūtītājs 5 (piecu) darba dienu laikā no tāmes saņemšanas brīža saskaņo to vai arī sniedz pamatotu atteikumu;
		4. Pēc tāmes saskaņošanas Izpildītājs un Pasūtītājs noslēdz vienošanas par Izslēdzamo/Ieslēdzamo darbu Aktā minēto darbu veikšanu/neveikšanu.
	7. Netiek kompensēti tādi darbi, kuri jāveic atkārtoti sakarā ar konstatētiem trūkumiem Būvdarbu kvalitātē, tāpat netiek kompensēta trūkumu novēršanā izmantoto materiālu, tehnikas vai darba stundu izmaksas, kas radušās Izpildītāja vainas dēļ.
	8. Pasūtītājs veic norēķinus ar Izpildītāju sekojošā kārtībā:

Pasūtītājs samaksā Izpildītājam avansu **EUR,-** *(euro)* apmērā (bez PVN), bet ne vairāk kā 20% no Līgumcenas 10 (desmit) darba dienu laikā pēc rēķina saņemšanas no Izpildītāja, bet ne agrāk, kā pēc p.4.1., 4.2., 4.3., nosacījumu izpildes.

* + 1. Līdz katra mēneša 5.datumam Izpildītājs iesniedz Pasūtītājam Būvdarbu izpildes aktus par iepriekšējā mēnesī paveiktajiem Būvdarbiem. Pasūtītājs pārbauda šos aktus 5 (piecu) darba dienu laikā un apstiprina, vai arī iesniedz pamatotu apstiprinājuma atteikumu. Apmaksu saskaņā ar apstiprinātajiem Būvdarbu izpildes aktiem Pasūtītājs veic 10 (desmit) darba dienu laikā pēc aktu parakstīšanas un attiecīgu rēķinu saņemšanas no Izpildītāja.
		2. Aprēķinot summu apmaksai tiek dzēsts avansa maksājums proporcionāli izpildei un atskaitīts ieturējums 10 (desmit) % no izpildīto Būvdarbu summas, kas kalpo kā Izpildītāja līgumsaistību pilnīgas un kvalitatīvas izpildes nodrošinājums. Nodrošinājumu Pasūtītājs atmaksā Izpildītājam 5 darba dienu laikā pēc Objekta nodošanas Pasūtītājam. Nodrošinājumu Pasūtītājs ir tiesīgs ieturēt gadījumā, ja Izpildītājs Būvdarbus veicis nepilnīgi, nesavlaicīgi vai nekvalitatīvi, kā rezultātā ticis uzteikts Būvdarbu līgums.
	1. Visi Līgumā paredzētie maksājumi tiek veikti ar pārskaitījumu uz Izpildītāja norādīto bankas kontu. Par samaksas brīdi tiek uzskatīts datums, kurā Pasūtītājs ir devis rīkojumu savai bankai pārskaitīt uz Izpildītāja norēķina kontu maksājuma summu.
	2. Neviens maksājums, kas tiek izdarīts saskaņā ar Līgumu, netiek uzskatīts par galēju pierādījumu Līguma saistību nedz pilnīgai, nedz arī daļējai izpildei, un neviens maksājums, ieskaitot pēdējo maksājumu, nenozīmē akceptu nepilnīgam, nekvalitatīvam Būvdarbam vai neatbilstošu būvizstrādājumu izmantošanai. Objekta ekspluatācijas uzsākšana nenozīmē nedz pilnīgu, nedz arī daļēju Būvdarbu akceptēšanu.
	3. Visu Līgumā noteikto līgumsodu samaksa neatbrīvo Līdzējus no saistību izpildes pienākuma.
1. **Izpildītāja pienākumi**
	1. Piecu darba dienu laikā no Līguma parakstīšanas brīža Izpildītājam jāiesniedz Būvdarbu veicēja un būvspeciālistu profesionālās civiltiesiskās atbildības apdrošināšanas polises kopijas, atbilstoši Latvijas Republikas 2014.gada 19.augustā pieņemtajiem Ministru kabineta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām.
	2. Iesniegt rīkojumu par darba aizsardzības speciālistu un to kvalifikāciju apliecinošos dokumentus.
	3. Iesniegt spēkā esoša līguma par būvgružu un atkritumu savākšanu/izvešanu kopiju, kas ir noslēgts starp Izpildītāju un atkritumu apsaimniekotāju
	4. Atbildēt par Latvijas būvnormatīvu, Vispārīgo būvnoteikumu, Ventspils pilsētas teritorijas izmantošanas un apbūves noteikumiem, Latvijas nacionālo standartu un citu spēkā esošo normatīvo aktu noteikumu ievērošanu visu šajā Līgumā paredzēto Būvdarbu veikšanas un dokumentu sagatavošanas laikā. Izpildītājs nodrošina, lai būvniecībā tiktu izmantoti tikai Eiropas Savienības standartiem un Latvijas Republikas standartiem un tehniskiem noteikumiem atbilstoši, attiecīgi sertificēti būvmateriāli un būvizstrādājumi.
	5. Par saviem līdzekļiem nodrošināt visu tiesību aktos noteikto darba drošības, ugunsdrošības, vides aizsardzības noteikumu un būvniecības uzraudzības dienestu prasību ievērošanu saistībā ar Objekta būvniecību, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām.
	6. Nodrošināt atkritumu apsaimniekošanu tā, lai netiktu apdraudēta cilvēku dzīvība un veselība, kā arī personu manta, un tā nedrīkst negatīvi ietekmēt vidi, būvniecības procesā radītos atkritumus jāsavāc un jāutilizē atsevišķi no sadzīves atkritumiem saskaņā ar spēkā esošo normatīvo aktu nosacījumiem. Nodrošināt Objekta un Objektā esošo materiālu, tehnikas un darba rīku saglabāšanu, par saviem līdzekļiem nodrošinot Objekta apsardzi visā Būvdarbu izpildes laikā.
	7. Segt visus izdevumus, kas saistīti ar administratīvajiem sodiem par Objekta būvdarbu termiņu neievērošanu, Ventspils pilsētas saistošo noteikumu neievērošanu, ja tie radušies Izpildītāja vainas dēļ.
	8. Garantijas termiņā laikā, kas noteikts Līguma 9.2.1.punktā, par saviem līdzekļiem novērst Būvdarbu defektus (turpmāk - Defekti), kas radušies pēc to nodošanas, izņemot Defektus, kas radušies nepareizas ekspluatācijas rezultātā.
	9. Veikt Būvdarbus saviem spēkiem, kā arī atsevišķu darbu izpildei uz Līguma pamata var tikt pieaicināti apakšuzņēmēji, kurus Izpildītājs ir norādījis savā piedāvājumā, vai atbilstoši saskaņojis ar Pasūtītāju un uzņemoties pilnu atbildību par savu nolīgto apakšuzņēmēju darbību Objektā.
	10. Patstāvīgi kontrolēt un pieņemt savu nolīgto apakšuzņēmēju darbu, kā arī veikt izpildīto Būvdarbu kontroli un pieņemšanu. Norēķinus ar apakšuzņēmēju kārtot patstāvīgi. Garantēt, ka ar apakšuzņēmējiem noslēgtie līgumi nebūtu pretrunā ar šo Līgumu.
	11. Iepirkumā norādīto speciālistu un apakšuzņēmēju nomaiņa vai jaunu apakšuzņēmēju piesaistīšana pieļaujama tikai ar Pasūtītāja piekrišanu. No jauna piesaistītajiem speciālistiem vai apakšuzņēmējiem ir jābūt ar līdzvērtīgu vai lielāku pieredzi, tie tiks no jauna izvērtēti atbilstoši iepirkuma nolikuma prasībām. Atsevišķu būvdarbu veicēju nomaiņa vai piesaistīšana jāsaskaņo ar Pasūtītāju atbilstoši Vispārīgo būvnoteikumu 93.7. un 95.punktā noteiktajam.
	12. Līgumā noteiktos Būvdarbus veikt ar savu (īpašumā vai lietošanā esošu) tehniku, aprīkojumu, būvizstrādājumiem un citiem materiāli-tehniskajiem līdzekļiem, ja vien Līdzēji rakstveidā nevienojas citādi.
	13. Nekavējoties, vienas darba dienas laikā, ziņot Pasūtītājam par visiem apstākļiem, kas atklājušies Būvdarbu izpildes procesā un var neparedzēti ietekmēt Objekta Būvdarbus.
	14. Pilnībā aizvākt no Objekta būvgružus, Izpildītāja inventāru un darbarīkus, demontēt visas ar Būvdarbu veikšanu saistītās pagaidu būves, ierīces un iekārtas līdz Būvdarbu izpildes termiņa beigām, kā arī par saviem līdzekļiem veikt apkārtējās teritorijas sakārtošanu tādā stāvoklī, kādā tā bija pirms Būvdarbu uzsākšanas. Izpildītājam jānodrošina, lai tiesību aktos noteiktajā kārtībā tiktu sagatavota visa nepieciešamā dokumentācija Objekta nodošanai Pasūtītājam, kā arī jāveic visas no tā atkarīgās darbības, lai Objekts tiktu nodots Pasūtītājam Līgumā noteiktajā termiņā.
2. **Izpildītāja tiesības**
	1. Pieprasīt Būvdarbu izpildes termiņa pagarinājumu, ja Būvdarbu izpilde tiek kavēta viena (vai vairāku) zemāk uzskaitīto iemeslu dēļ, kuri radušies no Izpildītāja neatkarīgu apstākļu rezultātā un Izpildītājs to var dokumentāli pamatot:
		1. ja iestājas nepārvaramas varas apstākļi kā rezultātā Būvdarbu izpilde tiek apgrūtināta vai padarīta uz laiku neiespējama, tai skaitā Būvdarbu tehnoloģiski pareizai veikšanai neatbilstoši laika apstākļi;
		2. ja pēc Pasūtītāja rakstiska pieprasījuma Būvdarbi vai to daļa ir tikuši pārtraukti;
		3. ja Līdzēji vienojas par papildus un/vai neparedzētu Būvdarbu izpildi, atbilstoši apstiprinātiem Aktiem.
	2. Saņemt samaksu par kvalitatīvi veiktiem Būvdarbiem Līgumā noteiktajā kārtībā, kā arī pieprasīt no Pasūtītāja līgumsodu 0,5% apmērā no rēķinā norādītās un termiņā nesamaksātās summas par katru nokavēto maksājuma dienu, bet ne vairāk, kā 10% no Līgumcenas.
	3. Līguma izpildē Izpildītājs ir tiesīgs ar Pasūtītāja saskaņojumu veikt Pretendenta pieteikumā norādītā personāla un apakšuzņēmēju nomaiņu.
3. **Pasūtītāja pienākumi**
	1. Pieņemt no Izpildītāja saskaņā ar Līgumu kvalitatīvi izpildītos Būvdarbus pēc faktiski paveiktā apjoma un samaksāt par tiem Līgumā noteiktajā kārtībā.
	2. Neveikt nekāda veida rīcību, kura traucētu Būvdarbu izpildi, ja vien tas nav saistīts ar konstatētiem pārkāpumiem no Izpildītāja puses.
	3. Izpildītāja saņemtos paziņojumus, pieprasījumus, iesniegumus un priekšlikumus Pasūtītājs izvērtēs 5 (piecu) darba dienu laikā.
	4. Atbildēt par Objekta pareizu ekspluatāciju un uzturēšanu kārtībā pēc Būvdarbu pieņemšanas – nodošanas akta parakstīšanas, izņemot garantijas gadījumus.
4. **Pasūtītāja tiesības**
	1. Kontrolēt Būvdarbu izpildi.
	2. Nepieciešamības gadījumā, ja rodas aizdomas par nekvalitatīvi izpildītiem darbiem, uzaicināt neatkarīgus ekspertus Izpildītāja veikto Būvdarbu kvalitātes pārbaudei. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Izpildītāja vainas, nolaidības vai neuzmanības dēļ. Šādā gadījumā ekspertīzes izdevumus sedz Izpildītājs.
	3. Ja Izpildītājs kavē Būvdarbu izpildes termiņu, Pasūtītājam ir tiesības ieturēt līgumsodu 0,5% apmērā no Līgumcenas par katru nokavējuma kalendāro dienu, bet kopumā ne vairāk kā 10% (desmit procenti) no Līgumcenas.
	4. No Izpildītājam paredzētajiem maksājumiem, vienpersoniski ieturēt līgumsodus, kas Izpildītājam ir aprēķināti un noteikti saskaņā ar Līgumu.
	5. Jebkādi Pasūtītāja apmaksāti materiāli, pakalpojumi un/vai iekārtas, kļūst par Pasūtītāja īpašumu ar to apmaksas brīdi un Izpildītāja maksātnespējas gadījumā tie pāriet Pasūtītāja īpašumā neatkarīgi no tā vai tie ir, vai nav nogādāti Objektā.
5. **Darbu pieņemšana-nodošana**
	1. Izpildītājs ar objekta nodošanas – pieņemšanas aktu nodod izpildītos Būvdarbus Pasūtītājam Līguma 2.2. punktā noteiktajā termiņā.
	2. Gadījumā, ja Būvdarbu pieņemšanas gaitā atsevišķu Būvdarbu izpildē tiek konstatētas atkāpes no normatīvo aktu prasībām, Izpildītājam ar saviem spēkiem un uz sava rēķina jānovērš šie trūkumi iespējami īsākā laika posmā.
	3. Būvdarbu pieņemšanas laikā konstatēto Defektu novēršana neatbrīvo Izpildītāju no atbildības par Būvdarbu pabeigšanas datuma un Objekta nodošanas datuma neievērošanu.
	4. Gadījumā, ja Līdzējiem neatkarīgu iemeslu dēļ Būvdarbu veikšanu nepieciešams apturēt, Līdzēji sastāda attiecīgu aktu par Būvdarbu apturēšanu un aktu par izpildītajiem un pieņemtajiem Būvdarbiem.
6. **Atbildība par Defektiem**
	1. Ja Izpildītājs nav ievērojis tehniskajās specifikācijās, šajā Līguma vai normatīvajos aktos noteiktās prasības attiecībā uz Būvdarbu veikšanu vai kvalitāti, tad nekavējoties, bet ne vēlāk kā 5 (piecu) darba dienu laikā komisija, kur piedalās Pasūtītāja un Izpildītāja pārstāvji, sastāda un paraksta defektu aktu (turpmāk - Defektu akts), kurā norāda veikto Būvdarbu neatbilstību, Defektu novēršanas termiņu un kārtību. Ja Izpildītājs nepamatoti kavē defektu novēršanu, Pasūtītājam ir tiesības neveikt Līguma 3.8.3.punktā noteikto ikmēneša samaksu par izpildītajiem darbiem līdz Defektu novēršanai un aprēķināt Izpildītājam Līgumsodu 0,3% apmērā no Līgumcenas, bet ne vairāk kā 10% no Līgumcenas.
	2. Izpildītāja (tajā skaitā Persona, uz kuru balstās Izpildītājs) atbildība par veikto Būvdarbu un pielietoto būvizstrādājumu kvalitāti attiecībā uz Līgumā paredzētajiem darbiem tiek noteikta sekojoši:
		1. garantijas periods Izpildītāja veiktajiem Būvdarbiem ir 24 (divdesmit četri) mēneši, bet jumta nomaiņas darbiem ir 60 (sešdesmit) mēneši skaitot no Būvdarbu pieņemšanas - nodošanas akta apstiprināšanas datuma.
		2. Izpildītāja pielietoto materiālu kvalitāte tiek garantēta saskaņā ar ražotāja noteikumiem, bet šis garantijas laiks nav mazāks par 24 (divdesmit četri) mēnešiem, skaitot no Būvdarbu pieņemšanas - nodošanas akta datuma.
	3. Līguma 9.2.punktā norādītajā garantijas periodā Izpildītājs apņemas saviem spēkiem un par saviem līdzekļiem novērst visus atklātos Defektus izpildītajos Būvdarbos un pielietotajos materiālos.
	4. 2 (divu) darba dienu laikā pēc rakstiska paziņojuma saņemšanas no Pasūtītāja par garantijas periodā konstatētiem Defektiem Izpildītāja pārstāvim ir jāierodas Objektā, lai kopā ar Pasūtītāju sastādītu Defektu aktu. Gadījumā ja Izpildītājs neierodas uz Defektu akta parakstīšanu, tad Defektu aktu sastāda Pasūtītājs bez Izpildītāja pārstāvja klātbūtnes.
	5. Defektu aktā norādītos trūkumus Izpildītājs uz sava rēķina novērš 10 (desmit) darba dienu laikā pēc Defektu akta sastādīšanas. Ja kādu Defektu novēršanai ir tehnoloģiski nepieciešams ilgāks laiks, tad konkrēto trūkumu novēršanas termiņi tiek norādīti Līdzēju pārstāvju sastādītajā Defektu aktā. Ja Līdzējiem neizdodas vienoties par Defektu aktā minēto trūkumu novēršanas termiņiem, Pasūtītājs ir tiesīgs prasīt veikt neatkarīgu ekspertīzi, kuras slēdziens attiecībā uz trūkumu un Defektu novēršanas termiņu Izpildītājam ir obligāts. Ekspertīzes izmaksas sedz Izpildītājs.
	6. Ja Izpildītājs (tajā skaitā Persona, uz kuru balstās Izpildītājs) garantijas termiņā atsakās novērst Defektu aktā konstatētos Defektus vai nenovērš tos savstarpēji nolīgtajā vai ekspertīzes noteiktajā termiņā, Pasūtītājam ir tiesības šo darbu veikšanu uz Izpildītāja (tajā skaitā Persona, uz kuru balstās) rēķina uzdot trešajām personām.
7. **Apdrošināšana**
	1. Obligātā būvdarbu veicēja un būvspeciālistu profesionālā civiltiesiskās atbildības apdrošināšana:
		1. Izpildītājs 5 (piecu) darba dienu laikā no Līguma parakstīšanas brīža iesniedz Pasūtītājam būvdarbu veicēja un būvspeciālistu profesionālās civiltiesiskās atbildības apdrošināšanas polises kopijas, atbilstoši Latvijas Republikas 2014.gada 19.augustā pieņemtajiem Ministru kabineta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām.
		2. Būvdarbu veicēja civiltiesiskās atbildības apdrošināšanas līgumu Izpildītājs slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta zaudējumus cietušajai trešajai personai.
8. **Nepārvarama vara**
	1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja tam par iemeslu bijuši nepārvaramas varas (force majeur) apstākļi.
	2. Iestājoties nepārvaramas varas apstākļiem (Valsts varas pārvaldes, Ventspils pilsētas domes lēmumi un rīkojumi, streiki, masu nekārtības, arheoloģisko nozīmes priekšmetu atklāšana būvniecības zonā, darbu veikšanu kavē klimatiskie apstākļi, kas neļauj ievērot būvniecības tehnoloģisko procesu un citi objektīvi fakti un iemesli), Līdzējam, kurš pirmais ir konstatējis nepārvaramas varas apstākļus, ir pienākums nekavējoties, bet ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī jāsniedz to ietekmes vērtējums attiecībā uz savu saistību izpildi saskaņā ar Līgumu. Paziņojumā jānorāda paredzamais līgumsaistību izpildes turpinājuma termiņš.
	3. Līdzēji var vienpusēji izbeigt Līgumu, ja nepārvaramas varas apstākļi turpinās ilgāk par 3 (trīs) kalendāriem mēnešiem. Šādā gadījumā neviens no Līdzējiem nav tiesīgs pieprasīt tādējādi radušos zaudējumu atlīdzību. Ja Līgums tiek izbeigts nepārvaramas varas apstākļu dēļ, Pasūtītājs norēķinās ar Izpildītāju tikai par faktiski izpildītajiem Būvdarbiem.
	4. Nepārvaramas varas apstākļiem beidzoties, Līdzējam, kurš pirmais ir konstatējis minēto apstākļu izbeigšanos, ir pienākums nekavējoties iesniegt pārējiem Līdzējiem rakstisku paziņojumu.
	5. Ja kāda no Pusēm nevar pilnīgi vai daļēji izpildīt savas saistības dēļ tādiem apstākļiem, kas radušies COVID-19 vīrusa izplatības rezultātā un kas nepakļaujas Puses kontrolei, un no kuriem nav iespējams izvairīties vai pārvarēt to ietekmē radušās sekas, un kas objektīvi aizkavē, bet nepadara neiespējamu Līgumā noteikto saistību izpildi, Līguma saistību izpildes termiņš, Pusēm rakstiski vienojoties, tiek pagarināts par laiku, kas vienāds ar minēto apstākļu izraisīto aizkavēšanos.
9. **Neparedzēti apstākļi**
	1. Neparedzēti apstākļi – Pasūtītāja iesniegtajā dokumentācijā neparedzēti darbi vai citi objektīvi iemesli, kas nav atkarīgi no Izpildītāja, tiek noteikti darba gaitā, Līdzējiem sastādot aktu. Akts saskaņojams ar citiem Ventspils pilsētas dienestiem, ja tas skar inženierkomunikācijas. Aktu noformē Izpildītājs.
	2. Ja neparedzēti apstākļi ietekmē Objekta Tāmes izmaksas, Izpildītājs 5 (piecu) darba dienu laikā no akta sastādīšanas iesniedz savus priekšlikumus par Tāmes izmaksas izmaiņām.
	3. Ja neparedzēti apstākļi ietekmē izpildes grafiku, Izpildītājs 5 (piecu) darba dienu laikā no akta sastādīšanas iesniedz savus priekšlikumus par izmaiņām darbu izpildes grafikā.
	4. Pasūtītājs 5 (piecu) darba dienu laikā pieņem lēmumu par Izpildītāja priekšlikumiem attiecībā uz Tāmes izmaksām un Būvdarbu izpildes grafika izmaiņām, par ko Līdzēji sastāda papildu vienošanos.
10. **Līguma izbeigšana**
	1. Pasūtītājs ir tiesīgs vienpusēji izbeigt Līgumu, paziņojot par to Izpildītājam rakstveidā 5 (piecas) darba dienas iepriekš, šādos gadījumos:
		1. ja Izpildītājs nav uzsācis Būvdarbus Objektā 5 (piecu) kalendāro dienu laikā no šī Līguma 4.1., 10.1.1.punktos noteikto pienākumu izpildes brīža;
		2. ja Izpildītājs pēc Pasūtītāja rakstiska brīdinājuma par Līguma laušanu saņemšanas un tajā norādīto pārkāpumu novēršanas ir atkārtoti pieļāvis brīdinājumā minētos Līguma noteikumu pārkāpumus;
		3. ja Pēc Pasūtītāja pieprasījuma neatkarīgais eksperts ir konstatējis, ka Izpildītājs Būvdarbus veic nekvalitatīvi vai neatbilstoši Latvijas būvnormatīviem, Latvijas nacionālajiem standartiem un citiem normatīvajiem un tiesību aktiem, kas var būtiski ietekmēt Objekta tālāko ekspluatāciju;
		4. ja Būvdarbu izpilde Izpildītāja vainas dēļ ir aizkavējusies tādos apmēros, ka tos nebūs iespējams pabeigt Līgumā noteiktajā Būvdarbu pabeigšanas termiņā, un, ja aizkavēšanos nav radījuši apstākļi, kuri dod tiesības uz Līguma termiņu pagarinājumu, vai arī, ja kavējums var radīt ievērojamus kavēkļus un zaudējumus;
		5. tiesā tiek uzsākts process par Izpildītāja maksātnespējas atzīšanu;
		6. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	2. Izpildītājs ir tiesīgs vienpusēji izbeigt Līgumu, paziņojot par to Pasūtītājam rakstveidā 15 (piecpadsmit) kalendāras dienas iepriekš, ja Pasūtītājs ir nokavējis kādu no Līgumā noteiktajiem maksājumiem vairāk kā par 10 (desmit) darba dienām un maksājumu nav veicis arī 15 (piecpadsmit) darba dienu laikā pēc rakstiska brīdinājuma saņemšanas no Izpildītāja, pastāvot nosacījumam, ka Izpildītājs ir izpildījis visus priekšnoteikumus maksājuma saņemšanai.
	3. Izpildītājam ir pienākums pārtraukt Būvdarbu izpildi ar Pasūtītāja paziņojuma par Līguma izbeigšanu saņemšanas brīdi. Līguma izbeigšanas gadījumā Izpildītāja vainas dēļ, veicot galīgo norēķinu, Pasūtītājs samaksā Izpildītājam par līdz paziņojuma saņemšanas dienai Objektā kvalitatīvi izpildītajiem Būvdarbiem, izmantotajiem materiāliem un piegādātajām iekārtām.
	4. Jebkurā Līguma izbeigšanas gadījumā, izņemot Līguma izbeigšanu nepārvaramas varas apstākļu dēļ, vainīgajam Līdzējam ir pienākums atlīdzināt otram Līdzējam zaudējumus, kas tam radušies sakarā ar to, ka vainīgais Līdzējs nav pildījis Līgumā noteiktās saistības.
11. **Citi noteikumi**
	1. Par jebkurām izmaiņām Līdzēja rekvizītos un citā būtiskā informācijā, attiecīgais Līdzējs nekavējoties rakstiski paziņos pārējiem Līdzējiem.
	2. Jebkādas izmaiņas Līgumā un tā dokumentos tiks uzskatītas par spēkā esošām, ja tās būs noformētas rakstiski un tās būs parakstījuši visi Līdzēji.
	3. Līdzēji vienojas, ka Līguma izpilde ir obligāts noteikums visiem Līdzēju tiesību un saistību pārņēmējiem.
	4. Jebkādi grozījumi Līgumcenā un Būvdarbu izpildes datumā, stājas spēkā tikai pēc tam, kad tiem ir devuši piekrišanu un tos ir parakstījuši visi Līdzēji.
	5. Līdzēji veiks visus nepieciešamos pasākumus, lai strīdus un domstarpības, kas var rasties, pildot Līgumu, atrisinātu sarunu ceļā. Gadījumā, ja Līdzēji šādā veidā nespēs vienoties 1 (viena) mēneša laikā, tad strīdi un domstarpības tiks risinātas Latvijas Republikas tiesu institūcijās Latvijas Republikas tiesību aktos noteiktajā kārtībā pēc Pasūtītāja piekritības.
	6. Līgums ir parakstīts latviešu valodā uz \_\_\_ (\_\_\_\_\_\_\_\_\_\_) lapām ar \_\_\_ (\_\_\_\_\_\_\_\_\_\_) pielikumiem kopā uz \_\_\_ (\_\_\_\_\_\_\_\_\_\_) lapām, 2 (divos) eksemplāros ar vienādu juridisku spēku, katram Līdzējam pa vienam Līguma eksemplāram
12. **Pielikumi**

Sekojošie pielikumi ir šī Līguma neatņemama sastāvdaļa:

* 1. Pretendenta piedāvājums uz \_\_\_\_ lp.;
	2. Būvdarbu tāmes uz \_\_\_\_\_\_ lp.;
	3. Tehniskās specifikācijas uz \_\_\_\_\_\_\_ lp.;
1. **Līdzēju juridiskās adreses un rekvizīti**

|  |  |
| --- | --- |
| **Pasūtītājs** | **Izpildītājs** |

1. Ja Finanšu piedāvājumā ir konstatētas aritmētiskās kļūdas, vērā ņem pareizi aprēķināto summu [↑](#footnote-ref-1)